El pavelló René Marigil va acollir la 1a Fase Regional de Gimnàstica Estètica de Grup
13 de març 2018

![](/media/5s2ney1g/81_c_gimnasia.jpg)  
  

El passat diumenge, 11 de març, es va celebrar la 1a Fase Regional del Campionat de Gimnàstica Estètica de Grup de la Comunitat Valenciana. L’esdeveniment va ocupar tot el matí del diumenge, on un total d’11 equips de 5 escoles de gimnàstica diferents van competir per la classificació. La jornada va tindre lloc al pavelló esportiu René Marigil de Sagunt. Esta fase va estar organitzada per l’Associació Valenciana de Gimnàstica Estètica de Grup (AVGEG) i l’Ajuntament de Sagunt. Les escoles participants van ser la Casa de la Joventut, CEIP Josep Romeu i el CEIP Cronista Chabret. També participaren el Club Gimnàstica Rítmica i Estètica La Canyada de Paterna i el Club Gimnasia Sagunto.

  

L’activitat es va desenvolupar des de les 10 h del matí fins a les 13 h de la vesprada. La jornada es va dividir en dos mitats: en la primera van competir els equips escolars i, en la segona mitat, va tindre lloc la competició autonòmica amb equips del Gimnasia Sagunto i La Canyada. Durant cada mitat, els conjunts van fer dos vegades el seu exercici, dels quals es van traure les notes per a la classificació. Els guanyadors d’esta fase van ser el Club Gimnàstica Rítmica i Estètica La Canyada (infantils 10-12 anys) i el Club Gimnasia Sagunto (infantils 10-12, 12-14 i sèniors), que participaran en el Campionat d’Espanya de Cartagena el 20, 21 i 23 d’abril. 

*   [](http://www.facebook.com/sharer.php?u=https://aytosagunto.es/va/actualitat/el-pavello-rene-marigil-va-acollir-la-1a-fase-regional-de-gimnastica-estetica-de-grup/ "Facebook")
*   [](http://twitter.com/share?url=https://aytosagunto.es/va/actualitat/el-pavello-rene-marigil-va-acollir-la-1a-fase-regional-de-gimnastica-estetica-de-grup/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-pavello-rene-marigil-va-acollir-la-1a-fase-regional-de-gimnastica-estetica-de-grup/ "Linked In")
*   [](mailto:?body=https://aytosagunto.es/va/actualitat/el-pavello-rene-marigil-va-acollir-la-1a-fase-regional-de-gimnastica-estetica-de-grup/)